Cele mai multe dintre produsele repelente contin DEET, un ingredient care a fost testat dermatologic si aprobat pentru folosirea pe pielea bebelusilor mai mari de doua luni. Insa, acorda atentie concentratiei din acest ingredient. Daca aplici pe pielea sensibila, alege doar produsele cu un continut de cel mult 30% de DEET. Concentratia de DEET dintr-un produs repelent indica cat timp va fi eficient produsul - o concentratie mai mare functioneaza pentru o perioada mai lunga de timp. Pe langa acest aspect, asigura-te ca nu aplici produsul mai mult de o data pe zi pe pielea micutului tau. In plus, nu aplica pe fata copilului, pe taieturi sau pe pielea iritata.